Dolarul, la cel mai ridicat nivel din ultimii doi ani
* Euro se apropie de paritatea cu moneda SUA, iar lira coboară la cel mai scăzut curs din ultimele 14 luni
Dolarul a atins ieri, pe piețele externe, nivelul maxim al ultimilor doi ani față de principalele valute ale lumii, lira sterlină înregistrând cea mai mare scădere dintre acestea, în condițiile în care datele solide privind locurile de muncă din SUA, publicate la sfârșitul săptămânii trecute, au determinat traderii să-și reducă așteptările privind noile reduceri ale dobânzii de către Rezerva Federală (Fed - banca centrală), potrivit Financial Times (FT).